标题：1287年
历史纪年
公元1287年，元朝至元二十四年
通鉴记载
至元二十四年
春，正月，戊辰，浚河西务漕渠。
丙戌，以程鹏飞为中书右丞，阿尔为中书左丞。丁亥，以布颜里哈雅参知政事。
发新附军千人，从阿巴齐讨安南。
复改江浙行省为江淮行省。
辛卯，诏发江淮、江西、湖广三省蒙古、汉券军七万人，船五百艘，云南兵六千人，海外四州黎兵万五千，命海道运粮万户张文虎、费拱辰、陶大明运粮十七万石，分道以进。置征交趾行省，鄂啰齐平章政事，乌纳尔、樊楫参知政事，总之，并受镇南王节制。
二月，甲午，畋于近郊。
乙未，以敏珠尔卜丹为平章政事。
甲辰，以范文虎为中书右丞，商议枢密院事。
壬子，中书省言：“自正旦至二月中旬，费钞五十万锭。臣等兼总财赋，自今侍臣奏请赐赍，请令臣等预议。”帝曰：“此朕所当虑。”仍谕伊实特穆尔、伊彻察喇知之。
戊午，以赵与芮子孟桂袭平原郡公。
宗王纳颜遣使征东道兵，谕栋摩特穆尔毋辄发。初，纳颜镇辽东，北京宣慰使伊列萨哈察其有异志，密请备之。帝素然其言，故有是谕。
闰月，癸亥，敕：“春秋二仲月上丙日，祀帝尧祠。”
西京等处管课官马合谋，自言岁以西京、平阳、太原课存额外羡钱，市马驼千头输官，而实盗官钱市之。按问有迹，伏诛。
乙丑，复立尚书省，以僧格、特穆尔并为平章政事，鄂尔根萨里为右丞，叶李为左丞，马绍参知政事。
是月，帝畋于近郊，召敏珠尔卜丹、特穆尔、杨居厚等，与叶李、程文海、赵孟頫论钞法。敏珠尔卜丹言：“自制国用使司改尚书省，颇有成效，今仍分两省为便。”诏从之。安图谏曰：“臣力不能回天，但乞不用僧格，别选贤者，犹或不至虐民误国。”不听。鄂尔根萨里虽与僧格同事，然数切诤之，以廉正自持。叶李固辞左丞之命，言：“臣资格未宜遽至此。”帝曰：“商起伊尹，周起太公，岂循资格耶？尚书系天下轻重，朕以烦卿，卿其勿辞。”赐大小车各一，许乘小车入禁中，仍给扶升殿。
辛未，以复置尚书省诏天下。除行省与中书议行，馀并听尚书省从便以闻。诏，赵孟頫所草也，帝览之，喜曰：“得朕心之所欲言者矣。”
初，太宗设总教国子之官，逮至元初，以许衡为祭酒，而侍臣子弟就学者才十馀人。衡既去，教益废而学舍未建，师生寓居民舍，司业耶律有尚屡以为言。至是乃立国子监，设监丞、博士、助教，增广弟子员至百二十人，蒙古、汉人各半，官给纸答刂、饮食，遂以有尚为祭酒。
设江南各路儒学提举司。时江南诸县各置教谕二人；又用廷臣请，诸道各置提举司，设提举儒学二人，统诸路、府、州、县学祭祀、钱粮之事。学校已废而复兴，实叶李之言有以导之也。
乙酉，镇南王托欢徙镇南京。
范文虎改尚书右丞，商议枢密院事。
改行中书省为行尚书省，六部为尚书六部。以吏部尚书实都为尚书省参知政事。
庚寅，帝如上都。
达噜哈齐、哈喇哈斯等言：“去岁录囚南京、济南两路，应死者已一百九十人。若总校诸路，为数必多，宜遣入分道行刑。”帝曰：“囚非群羊，岂可遽杀！即宜悉配隶淘金。”
以礼部主事王约为监察御史。约疏请建储及修史，又言前中丞郭佑以奏诛卢世荣为僧格所嫉，诬以他罪，宜白其冤，不报。
三月，甲午，行至元钞。
僧格以交钞及中统元宝行之既久，物重钞轻，建议更造至元钞行之。自一贯至五十文，凡十有一等，每一贯视中统钞五贯，子母相权，要在新者无冗，旧者无废。凡岁赐、周乏、饷军，皆以中统钞为准。诏官百于刑部集议，赵孟頫亦与焉。众欲计至元钞二百贯赃满者死，孟頫曰：“始造钞时，以银为本，虚实相权。今二十馀年间，轻重相去至数十倍，故改中统为至元；又二十年后，至元钞必复如中统。使民计钞抵法，疑于太重。古者以米、绢民生所须，谓之二实，银、钱与二物相权，谓之二虚；四者为直，虽升降有时，终不大相远也。以绢计赃，最为适中。况钞乃宋时所创，施于边郡，金人袭而用之，皆出于不是已，乃欲以此断人死命，似未可也。”或以孟頫年少，初自南方来，讥国法不便，意颇不平，责之曰：“今朝廷行至元钞，故犯法者以是计赃论罪。汝以为非，岂欲沮格至元钞耶？”孟頫曰：“法者，人命所亻系，议有重轻，则人不得其死。孟頫奉诏与议，不敢不言。今中统钞虚，故改至元钞，谓至元钞终无虚时，岂有是理？公不揆于理，欲以势相陵，可乎？”其人有愧色。
丙辰，命都水监开汶、泗水以达京师。
汴梁河水泛溢，役夫七千修完故堤。
夏，四月，宗王纳颜反，诸王诺延等皆应之。帝问侍卫士阿实克布哈：“计将安出？”对曰：“臣愚以为莫若先安抚诸王，乃行天讨，则叛者势自孤矣。”帝曰：“善！卿试为朕行之。”阿实克布哈即北说诺延曰：“大王闻纳颜反耶？”曰：“不知也。”曰：“闻大王等皆欲为纳颜外应，今纳颜既自归矣，是独大王与主上抗，幸主上圣明，亦知非大王意，置之不问，然二三大臣不能无惑。大王何不往见上自陈，为万全计！”诺延悦，许之。于是诸王之谋皆解。
阿实克布哈还报，帝乃议亲征，命征兵辽阳，以千户帅锡保齐之众从行。阿实克布哈以大同、兴和两郡，当车驾所经有帷台岭者，数十里无居民，请诏有司作室岭中，徙邑民百户居之，割境内锡保齐牧地，使耕种以自养，帝从之。阿实克布哈既领锡保齐，帝夏欲尽徒兴和、桃山数十村之民，以其地为锡保齐牧地，阿实克布哈固请存三千户以给鹰食，帝皆听纳，民德之，饮食必祭。锡保齐，鹰房之执投者也。
五月，乙亥，遣额森谕北京等处宣尉司：“凡隶纳颜所部者，禁其往来，毋令乘马、持弓矢。”
壬寅，诛御史台吏王良弼。
僧格尝奉旨检核中书省事，凡校出亏欠钞四千七百七十锭，昏钞一千三百四十五锭，平章敏珠尔卜丹即自伏。参政杨居宽微自辨，以为实掌铨选，钱谷非所专，僧格令左右拳其面，因问曰：“既典选事，果无黜陟失当者乎！”寻亦引伏。参议伯降以下，凡钩考违惰耗失等事，及参议王臣济尝言新钞不便忤旨，各款伏。帝令丞相安图与僧格共议，且谕：“毋令敏珠尔卜丹等它日得以胁问诬服为辞，此辈故狡狯人也。”数日，僧格又奏：“鞫中书参政郭佑，多所逋负，尸位不言，以疾为托。臣谓‘中书之务隳惰如此，汝力不能及，何不告之蒙古大臣？’故殴辱之，今已款服。”帝命穷诘之。良弼尝与人言：“尚书钩校中书不遗馀力，它日我留，得发尚书奸利，其诛籍无难。”僧格闻之，捕良弼，鞫问，款服。谓此曹诽谤，不诛无以惩后，遂诛良弼，籍其家。
又有吴德者，尝为江宁县达噜噶齐，求仕不遂，私与人非议时政，且言：“尚书今日核正中书之弊，他日复为中书所核，汝独不死也耶！”或以告僧格，即捕德按问，杀之，没其妻子入官。
用僧格言，置上海、福州两万户府，以维制锡布鼎、乌纳尔等海运船。户、工两部各增尚书二员。初立行泉府司，专掌海运，遂罢东平河运粮；寻又于河西务置漕运司，领接运海道粮事。
帝自将征纳颜，发上都，括江南僧、道马匹。诏范文虎将卫军五百镇平滦，以奇彻为亲军都指挥使，伊苏岱尔、右卫签事王通副之。
同知留守兼少府监事王思廉，谓留守丹津曰：“籓王反侧，地大故也。汉晁错削地之策，实为良图，盍为上言之。”丹津以闻，帝曰：“汝何能出此言也？”丹津以思廉对，帝嘉之。
壬子，行尚书省平章政事、高丽国王王暙请益兵征纳颜，以五百人赴之。
行尚书省左丞相阿珠受命西征，至哈喇霍州，以疾薨。阿珠继其祖苏布持、欠乌兰哈达为将帅，沈几有智略，临阵勇决，三世皆以功名显。后追封河南王。
六月，庚申朔，百官以职守不得从征纳颜，献马以给卫士。
壬戌，帝至萨尔都噜之地，纳颜率所部六万，逼行在而阵，遣左丞李庭等将汉军，用汉法以战。既而纳颜之党金嘉努、塔布岱拥众号十万，进逼乘舆，帝亲麾诸军围之，纳颜坚壁不出。司农卿特尔格曰：“彼众我寡，当以疑退之。”于是帝张曲盖，据胡床坐，特尔格进酒，塔布岱按兵觇之，不敢进。李庭曰：“彼至夜当遁耳。”乃引壮士十馀人，持火炮夜入其阵，炮发，果自溃散。帝问：“何以知之？”庭曰：“其兵虽多而无纪律，见车驾驻此而不战，必疑有大军继之，是以知其将遁。”遂命庭将汉军，御史大夫伊实特穆尔将蒙古军并进。追至实列门林，擒纳颜以献，遂伏诛。
初，潞州靳德进，精于星历之学，所言休咎辄应，时用天象以进规谏，多所裨益，累迁秘书监，掌司天事。及是从征纳颜，揆度日时，率中机会。诸将欲剿灭其党，德进独陈天道好生，请缓师以待其降，帝嘉纳之。
李庭之讨纳颜也，将校多用国人或其亲昵，立马相向语，辄释仗不战，逡巡退劫，帝患之。叶李密启曰：“兵贵奇不贵众，临敌当以计取。彼既亲昵，谁肯尽力！徒费陛下粮饷，四方转输甚劳。臣请用汉军列前步战，而联大车断其后以示死斗。彼尝玩我，必不设备；我以大众踣之，无不胜矣。”帝用其谋，果奏捷。
自是益奇李，每召见论事。寻诏以为御史中丞，商议中书省事。李辞曰：“臣本羁旅，蒙眷使备顾问，固当竭尽愚衰。御史台总察中外机务，臣愚不足当此任；且臣昔窜瘴乡，素染足疾，比岁尤剧。”帝笑曰：“卿足艰于行，心岂不可行耶？”李固辞，得许，因叩首谢曰：“臣今虽不居是职，然御史台天子耳目，常行事务，可以呈省。至若监察御史奏疏，西南两台咨禀，事关军国，利及生民，宜令便宜闻奏以广视听，不应一一拘律，遂成文具。请诏台臣言事，各许实封。”又曰：“宪臣以绳愆纠谬为职，苟不自检，于击搏何有！其有贪婪败度之人，宜付法司增条科罪，以惩欺罔。”帝然之。由是台臣得实封言事。
帝初欲大用赵孟頫，议者难之。是月，授孟頫兵部郎中。兵部总天下诸驿，时使客饮食之费，几十倍于前，吏无以供给，强取于民，不胜其扰，遂请于中书，增钞给之。
至元钞法滞涩不能行，诏遣尚书刘宣与孟頫驰驿至江南，问行省慢令之罪，左右司官及诸路官得径笞之。孟頫还，不笞一人，僧格大以为谴。
时有王虎臣者，言平江路总管赵全不法，即命虎臣往按之，叶李执奏不宜遣虎臣，帝不听。孟頫进曰：“赵全故当问，然虎臣前守此郡，多强买人田，纵宾客为奸利，全数与争，虎臣怨之，往必将陷全。事纵得实，人亦不能无疑。”帝悟，乃遣它使。
僧格钟初鸣时，即坐省中，六曹后至者笞之。孟頫偶后至，断事官遽引孟頫受笞，孟頫入诉于右丞叶李白：“古者刑不上大夫，所以养其廉耻，教之节义。且辱士大夫，是辱朝廷也。”僧格亟慰孟頫使出，自是所笞惟曹吏以下。它日，行东御墙外，道隘，孟頫马跌，堕于河；僧格闻之，言于帝，移筑御墙稍西二丈许。
帝闻孟頫素贫，赐钞五十锭。
初，纳颜将叛，阴遣使结额布罕、腾勒噶，奇彻亲军卫指挥使托克托呼执之，尽得其情以闻。诏腾勒噶入朝。将由东道进，托克托呼言于北安王曰：“彼分地在东，脱有不虞，是纵虎入山林也。”乃命从西道。既而有言额布罕叛者，众欲先闻于朝，然后发兵，托克托呼曰：“兵贵神速，若彼果叛，我军出其不意，可即图之，否则与约而还。”即日起行，疾驱七昼夜，渡图呼喇河，战于托集岭，大败之，额布罕仅以身免。
秋，七月，癸巳，纳颜馀党犯咸平，辽东道宣慰使达春，从皇子爱额齐合兵出沈州进讨。
初，帝命达春领军一万，与爱额齐同力备御纳颜。女真、硕达勒达官民与纳颜连结，达春遂弃妻子，与麾下十二骑直抵建州，距咸平千五百里，与纳颜党达萨巴图尔等合战，两中流矢。继知其党特尔格、素尔齐等欲袭皇子，乃以数十人退，战千馀人，扈从皇子渡辽水，纳颜军来袭，达春转斗而前，射其酋特古岱，堕马死，追兵乃退。遂军懿州。州老幼千馀人，焚香罗拜道旁，泣曰：“非宣慰公，吾属无遗种矣。”
达春军至辽西罴山北小龙泊，得叛酋史图凌岱、卢全等纳款书，期而不至，达春即遣将讨擒之，又获其党王萨布。复与库锡尔等战，破之。将士欲俘掠，达春一切禁止，与签院汉瓜、监司托克托岱追纳颜馀党，北至金山，悉平之。
丁酉，弘州匠官以犬、兔毛制如西锦者以献，授匠官知弘州。
戊戌，枢密院奏签征缅行省事哈萨尔哈雅言：“比至缅国，谕其王赴阙，彼言邻番数叛，未易即行，拟遣使奉表赍土贡入觐。”
八月，乙丑，帝至自上都。
以托曼达尔为都元帅，将四川兵五千赴缅省，仍令其省驻缅近地，以俟进止。
己巳，谪从叛诸王，赴江南诸省从军自效。谕镇南王托欢，禁戢从征诸王及省官与鄂啰齐等：“毋纵军士焚掠，毋以交趾小国而易之。”
九月，庚子，禁市毒药者。
丁未，安南国遣使贡方物。
戊申，咸平、懿州、北京，以纳颜叛，民废耕作，又霜雹为灾，告饥；诏以海运粮五万石赈之。
壬子，禁沮挠江南茶课。
冬，十月，戊午朔，日有食之。
甲子，僧格言：“中书省旧在大内，前阿哈玛特移置于此，请仍旧为宜。”从之。
丙子，僧格奏参知政事郭佑、杨居宽坐亏负中书钱谷，并弃市，人皆冤之。当僧格之诬杀佑与居宽也，刑部尚书博果密争之不得，僧格深忌之，尝指博果密谓其妻曰：“它日籍我家者，此人也。”因其退食，责以不坐曹理务，欲加之罪，遂以疾免。帝还自上都，其弟额埒璘班侍坐辇中，帝曰：“汝兄必以某日来迎。”博果密果以是日至。帝见其癯甚，问其禄几何，左右对以满病假者例不给，帝念其贫，命尽给之。
僧格威焰方炽，参议尚书省事唐仁祖议论不同，屡忤僧格，人皆危之，仁祖自若也。迁工部尚书，僧格以漕务烦剧，特重困之，仁祖处之甚安。寻出使云中，僧格考工部织课稍缓，怒曰：“误国家岁用。”遣骑追还，命直吏拘往督工，且促其期曰：“违期，必置汝于法。”左右皆为之惧。仁祖退，召诸直长，从容谕之曰：“丞相怒在我，不在尔也。汝等勿惧，宜力加勉。”众皆感激，昼夜倍其功，期未及而办，僧格不能加罪。
乙酉，帝谕翰林诸臣：“以丞相领尚书省，汉、唐有此制否？”咸对曰：“有之。”翌日，左丞叶李以所对奏闻，且言：“前省官不能行者，平章僧格能之，宜为右丞相。”帝然之。
丙戌，范文虎言：“豪、懿、东京等处人心未安，宜立省以抚绥之。”诏立辽阳等处行尚书省。
十一月，壬辰，以僧格为尚书省右丞相兼统制院使，领功德使司事。于是，僧格请以平章特穆尔代其位，阿喇根萨里为平章政事，叶李迁右丞，参政马绍为左丞。绍为参政时，有信州三务提举杜璠者，言至元钞公私未便，僧格怒，欲当以重罪。绍从容言曰：“国家导人使言，可采，用之，不可采，亦不之罪。今重罪之，岂不与诏书违戾乎！”璠得免罪，至是亲王戍边，其士卒有过支廪米者，有司以闻，帝欲究问加罪，绍言：“方边庭用兵，罪之，惧失将士心。所支逾数者，当后年之数可也。”从之。
辛丑，改卫尉院为太仆寺，仍隶宣徽院。
己酉，诏议弭盗。僧格、伊苏特穆尔言：“江南归附十年，盗贼迄今未靖，宜立限招捕，而以安集责州县之吏，其不能者黜之。”叶李言：“臣在漳州十年，详知其事，大抵军官嗜利与贼通者，尤难弭息。宜令各处镇守军官，例以三年转徒，庶革斯弊。”帝皆诏行之。
江淮行尚书省参知政事高兴，讨婺州盗柳分司，擒斩之。会丁母扰，诏起复，讨处州盗詹老鹞、温州盗林雄。兴潜出青田，捣其巢穴，战于叶山，擒老鹞及雄等二百馀人，斩于温州市。又奉省檄平徽州盗汪千十等。
广东盗起，寇肇庆，其魁邓太獠居前寨，刘太獠居后寨，相依以为固。湖广行省左丞刘国杰趣捣后寨，破之，遂拔前寨，擒斩邓、刘二人。捕民结贼者，皆杖杀之。
十二月，丁卯，减扬州省岁额米十五万石，以盐引五十万易粮。免浙西鱼课三千锭，听民自渔。
癸酉，诸王锡勒图部雨土七昼夜，没死羊畜。
丁丑，以朱清、张?宣海漕有劳，遥授宣慰使。
镇南王托欢以诸军征安南，次思明州，留兵二千五百人，命万户贺祉统之，以守辎重。程鹏飞、鄂啰、哈达尔以汉券兵万人由西道永平，鄂啰齐以万人从镇南王由东道女儿关以进。阿巴齐以万人为前锋，乌讷尔、攀楫以后由海道经玉山、双门、安邦口，遇交趾船四百馀艘，击之，斩四千馀级，生擒百馀人，夺其船百艘，遂趣交趾。程鹏飞、鄂啰、哈达尔经老鼠、陷沙、茨竹三关，凡十七战，皆捷。是月，镇南王次茅罗港，交趾兴道王遁。攻浮山寨，拔之。又命鹏飞、阿尔以兵二万人守万劫，且修普赖山及至灵山木栅。命乌讷尔将水兵，阿巴齐将陆兵，径趣交趾城。镇南王以诸军渡富良江，次城下，败其守兵。陈日烜与其子弃城，走敢喃堡，诸军攻下之。
历史大事
1287年高丽王兼任征东行省达鲁花赤，成为元朝属国，
1287年至元二十四年( 1287年)二月，忽必烈设置了尚书省，遂任命桑哥为平章政事。12月忽必烈提升桑哥为右丞相。
1287年4月，桑哥用称为至元钞的新钞取代旧钞，这种新钞是用忽必烈的年号命名的。元世祖忽必烈颁布法令，禁止在交易中使用金银铜钱，“至元通行宝钞”成为法定纸币。这也是中国最早使用的法定纸币。
1287年4月，乃颜联络诸王势都儿、腾纳哈儿、哈丹秃鲁乾等，举兵叛乱。随后，进兵潢河(今辽河上游西拉木伦河)流域。5月，忽必烈统军亲征乃颜，以玉昔帖木儿和李庭分领蒙古、汉军，从上都北进。6月，乃颜退至呼伦贝尔高原的不里古都伯塔哈(在哈尔哈河与诺木尔金河交汇处的三角地带)，集结重兵与元军决战，兵败被俘杀。
1287年忽必烈(Kublai Khan)率领蒙古人大肆入侵而结束了蒲甘王朝。蒲甘王朝是由阿努律陀国王于1044年建立，为缅甸第一个统一的帝国，以小乘佛教为国教。阿努律陀国王相继征服掸族和孟族，也不断扩展领土。在阿朗西都国王(King Alaungsithu，1111年-1167年)掌政时，小乘佛教逐渐成为主流，并在13世纪初期达到顶盛。当时建造的3000余座寺庙尚有100座保存至今。
蒲甘王朝结束后，北部的掸族，南面的孟族，西部的阿拉干族纷纷自立，形成小国分立的局面，史称战国时期（1287-1531年）。
1287年元大都的全部工程竣工。1272年2月，忽必烈正式改中都为大都。
元至元二十四年(1287年)，元朝民间失火，殃及皇城，宫内建筑物焚毁过半。
1287年,意大利旅行家马可·波罗奉忽必列之命出使缅甸,于此泼江西行出境,完成了周边修好使命。
1287年,一位名为拉班·扫马的畏兀儿景教徒,从泉州出发,成为第一位前往欧洲游历的中国人。
1287年-潮冲进荷兰内地,造成50000余人死亡,须德海出现。
1287年,在前20年对外交往的基础上,广东杨庭璧奉诏把包括南印度在内的10个南洋国家的代表招来(史书称为“来降”),算是与这些国家建立了外交关系, 并从此推进了与这些国家的官方贸易往来。
元朝至元二十四年(公元1287年),“雨土七昼夜,深七八尺。”这种天空降土现象，古称“雨土”。
1287年,伊利汗阿鲁浑欲联合基督教国家攻取耶路撒冷和叙利亚,遣扫马出使罗马教廷及英、法等国。
世祖亲征乃颜
乃颜，成吉思汗幼弟铁木哥斡赤斤之后、国王塔察儿之孙。在蒙古东道诸王中，乃颜土宇最广，力量最强。中统年间，其祖塔察儿对忽必烈的支持以及对忽必烈战胜阿里不哥具有举足轻重的作用。至元二十三年（1286），海都、笃哇进攻按台山（阿尔泰山），元军重兵西御，乃颜认为有机可乘，谋起兵配合海都。辽东道宜慰使密报，忽必烈于是改宜慰司置东京行省，镇慑诸王，加强对辽东的控制。乃颜见立行省，不自安，遂于二十四年（1287）三月纠合合撒儿后王势都儿、合赤温后王胜纳哈儿、哈丹等发动叛乱，海都允诺以十万军前往会合。忽必烈一面命伯颜守和林（今蒙古共和国后杭爱省厄尔得尼召北），防止海都东进，一面遣大将博罗欢总探马赤军三千及五投下部众先行东征，又发玉昔帖木儿之蒙古军、李庭之汉军随行。五月，忽必烈自上都（今内蒙古正蓝旗东）扶病亲征。六月，与乃颜将塔不台、金家奴相遇，战败之。元军再进，与乃颜大军激战于不里古都伯塔哈之地，乃颜大败被俘，忽必烈杀之。世祖还都，留玉昔帖木儿继续平定余党。到至元二十八年（1291），势都儿、塔不台、哈丹等叛王相继归降。